Plzeňin vankila Tšekissä,
joka on Euroopan johtavia kristallimetamfetamiinin tuottajia.
Me aiomme valmistaa 105 kiloa metamfetamiinia.
Lähes joka kolmas tšekkivanki -
käytti kristallimetamfetamiinia ennen vankilatuomiotaan.
Aloin piikittää metamfetamiinia.
Amfetamiinipäissään ei syö eikä nuku.
Nauttii vain.
Vankilalle on haaste pitää huumeet poissa.
Näettekö tuon narun?
Sillä siirretään huumeita sellistä toiseen lukituksen aikana.
Huumeet löytävät tiensä joka paikkaan.
Olen Raphael Rowe.
Vietän viikon tässä tšekkivankilassa,
mutta olen ollut kiven sisällä ennenkin.
Istuin 12 vuotta murhasta, jota en tehnyt.
Nyt kierrän maailmaa -
ja selvitän millaista elämä on -
maailman kovimmissa vankiloissa.
MAAILMAN KOVIMMAT VANKILAT
Tšekin tasavalta on -
Euroopan kristallimetamfetamiinin keskus.
20 metamfetamiinilabraa -
ihmisten kodeissa -
ratsataan täällä joka kuukausi.
Kristallin piikitys on täällä yleisempää -
kuin missään muualla EU:n alueella.
Yhden tutkimuksen mukaan kalat Tšekin joissa -
ovat riippuvaisia metamfetamiinista.
Todisteiden mukaan Euroopan pahin -
kristallimetamfetamiiniongelma on täällä Tšekissä -
ja huumeiden valmistajat ja myyjät -
voivat tienata paljon rahaa.
Kristalli on niin koukuttavaa,
että käyttäjät tekevät rikoksia rahoittaakseen käyttönsä.
Huumepoliisin päällikkö Jakub Frydrych -
yrittää hallita kristallimetamfetamiiniepidemiaa.
Täällä aine tunnetaan pervitiininä.
Miten kuvailisit ongelman kokoluokkaa?
Metamfetamiini-ilmiö on paha.
Pervitiini on Tšekissä huume,
joka aiheuttaa eniten terveydellisiä,
yhteiskunnallisia ja rikollisia riskejä.
Me näemme sen autovarkauksia tekevissä rikollisissa.
He ovat usein ihmisiä,
joka hyödyntävät metamfetamiinin piristävää vaikutusta -
ja käyttävät sitä tehdessään rikoksia.
Pienten laboratorioiden joukkoon on liittynyt isompia tekijöitä.
Tilanne on muuttunut viiden viime vuoden aikana.
Se johtuu siitä, että metamfetamiinia -
tuodaan Eurooppaan valtavia määriä.
Sitä takavarikoitiin ennen 1-1,5 tonnia vuodessa,
mutta nykyään Euroopassa takavarikoidaan -
6-7 tonnia metamfetamiinia.
Metamfetamiiniepidemia on valtava haaste Tšekin vankiloille.
30 prosenttia vangeista käytti kristallimetamfetamiinia -
tuomiota edeltäneenä vuotena.
Vietän seuraavan viikon telkien takana Plzeňissä,
yhdessä maan suurimmista vankiloista,
selvittääkseni miten he hoitavat ongelmaa.
Täällä on rohkea lähestymistapa riippuvuuden päihittämiseen.
Ankara huumeiden vastainen ohjelma, johon osallistun viikon ajan.
En tiedä, voiko tämä vankila auttaa -
niin kovaan huumeeseen koukussa olevia ihmisiä.
Se varmaan selviää pian.
Puolet vangeista, ne vähemmän vaaralliset,
saavat ohjeet saapua vankilaan omin avuin.
Saapuminen jalan on ensimmäinen kerta minulle.
1. PÄIVÄ
Piikkilankaa on kuin piikkilankatehtaalla.
Tämä on iso paikka. -Seuraa kollegaani.
Tämä muistuttaa Lontoon vankilaani Wandsworthia,
joka on Britannian kuuluisimpia vankiloita.
Ei tunnu mukavalta olla paikassa, joka muistuttaa -
vankilaa jossa on itse ollut.
Riisu kaikki vaatteesi.
Entisenä elinkautisvankina olen hyvin vaarallinen vanki,
ja minulle tehdään perusteellinen ruumiintarkastus.
Voit riisua muut vaatteesi.
Pidä alusvaatteet päällä.
Käytätkö huumeita?
En käytä.
Käänny selin ja tee kolme kyykkyä.
Alas asti.
Levitä kätesi.
Työnnä kielesi ulos.
Kieli ylös.
Selvä.
Nosta kivespussisi.
Selvä. Pukeudu.
Perusteellinen tarkastus.
Piti nostaa kasseja ja kaikkea.
Ota tämä viltti ja pane kaikki tavarat sen sisälle.
Sellini on vankilan huumeosastolla,
missä 80 vankia vuodessa käy läpi 10-kuukautisen vieroituksen.
Se yhdistää ankarat säännöt -
ja pakollisen terapiatoiminnan.
Hei.
Tämäkö?
Niin.
Seinässä on hätänappi, jos jotain tapahtuu.
Tulen, kun painat sitä.
Hei sitten.
Selvä. Mitä kuuluu?
Olen Petr. -Petr.
Olen Kuba. -Mitä kuuluu? Kuba?
Hei. Marek. -Marek.
Voitteko esitellä paikat? Tässäkö minun patjani on?
Tämä on sinun. -Onko tämä sinun, Petr?
On. -Selvä.
Ja te kaksi...
Hän nukkuu tässä. Minä tässä.
Teillä on vessanpönttö ja lavuaari.
Ei suihkua. -Ei.
Eli useimmilla jos ei kaikilla tämän osaston vangeilla -
on huumeongelma.
Valtaosa vangeista on täällä -
huumeiden tai alkoholin takia.
He tulevat tänne hoitoon.
Kerro vähän lisää, kuinka systeemi täällä toimii.
Vangit pakotetaan siivoamaan,
jotta unohtaa huumeet.
Jos haluaa tehdä jotain, sen eteen pitää tehdä töitä.
Pitää kehittää itseään.
Täällä on myös "hyviä" ihmisiä.
Hotovceja, jotka tarkistavat asioita.
He käyttäytyvät kuin vartijat ja ovat vankien yläpuolella.
Ovatko he vasikoita tai...
He raportoivat vartijoille.
Hotovcit ovat vankeja,
jotka ovat suorittaneet 10 kuukauden ohjelman -
ja jotka on sen jälkeen valittu -
auttamaan muiden vankien valvonnassa osastolla.
Hei.
Minut kutsuttiin ilmoittautumaan hotovcien johtajalle.
Olen Raphael.
Olen Mates.
Mates? -Niin.
Mitkä ovat säännöt, joita minun pitää noudattaa?
Mitä pitää tietää, että ette tee ilmoitusta minusta?
Perussäännöt ovat,
että käytävällä pitää olla vaatteet päällä.
Selleissä ei saa polttaa. Tupakkahuone on sitä varten.
Saat rangaistuksen, jos jäät kiinni.
Kahdesti päivässä, aamukahdeksalta -
ja iltakuudelta, on sellien tarkistus.
Sellin täytyy olla siisti.
Se on aika... Selvä.
Varo lounaalle mennessäsi,
että et puhu muiden osastojen vangeille.
Jos vartija näkee,
saat huomautuksen luvattomasta yhteydenpidosta.
Niin homma toimii täällä.
Viemme sinut vartijoiden toimistoon, jos et ole tyytyväinen,
ja voit lähteä.
Kuriin suhtaudutaan täällä vakavasti.
Haluan sellissä varmistaa,
että en riko sääntöjä.
Täytyykö takki napittaa ylös asti?
Täytyy.
Miksi? Mitä voi tapahtua?
Jos rikkoo toistuvasti sääntöjä -
ja saa nuhteita vartijoilta, voi päätyä eristykseen.
Kuri on tosi tiukka.
Tämä osasto on pieni yhteisö,
jolla on omat sääntönsä.
Vangit haluavat olla täällä, eli sääntöjä pitää noudattaa.
Tämä on vakava paikka,
joka suhtautuu tekemisiinsä vakavasti.
Tunnen jo olevani valvonnassa,
ja tästä se alkaa.
2. PÄIVÄ
On ensimmäinen aamuni Plzeňin vankilassa Tšekissä.
Sellit avataan viideltä aamulla.
Ennen aamiaista Petr, Jakub ja Marek näyttävät minulle paikkoja.
Yksi heidän tärkeimpiä kontaktejaan osastolla -
on siviili eikä vanginvartija.
Tämä on tukityöntekijöiden huone.
He ovat täällä valtaosan päivästä.
Tänne voi tulla, jos tarvitsee jotain.
Onko hän kuin sosiaalityöntekijä?
Joku jolle vanki voi puhua -
ongelmistaan tai jotain?
Niin.
Vankien pitää läpäistä säännöllisesti huumetesti.
Ja toisin kuin muualla vankilassa -
heidän pitää käydä terapiassa -
ja suorittaa askareita ja terapiatoimintoja.
Jos vanki ei tee yhteistyötä, hän voi saada häädön osastolta.
Katselen kahta eri väriä seinillä.
Yritän ymmärtää, mitä niillä tarkoitetaan.
Ohjelman loppuvaiheessa olevat asuvat tällä puolella.
Ohjelmassa edistymisen myötä saa paremman huoneen.
Sämpyläaamiaisen jälkeen -
ja pääluvun laskun jälkeen alkavat päivittäiset rutiinit -
osaston perusteellisella siivouksella.
En tiedä, miksi vartija tarkastaa työni jäljen.
Voi luoja. Katsokaa.
Menetin kunnioituksen.
Selvä.
Valmis. -Onko työ tehty?
Tuo oli aivan turhaa, jos rehellisiä ollaan.
Aikuiset miehet,
jotka yrittävät voittaa riippuvuutensa,
opetetaan luuttuamaan lattiaa.
Tämä on vähäpätöistä, turhaa työtä.
En ole päässyt vielä tutustumaan sellikavereihini.
Yksi alkoi käyttää ja myydä pervitiiniä,
kun hän oli vielä koulussa. Marek on vieläkin vasta 22-vuotias.
Osaatko lukea ja kirjoittaa? -Osaan.
Mutta olet saanut vain perustason koulutuksen.
Suoritin yhdeksännen luokan vankilassa,
koska sain alaikäisenä ensimmäisen tuomioni.
Palasit vankilaan -
ennen kuin teit mitään hyödyllisempää elämässäsi.
Palasin tekemään sitä, minkä osasin.
Aloin myydä taas huumeita.
Aloin tehdä samoja asioita, joita tein ennen vankilaa.
Minulla ei ollut aikaa kouluttautua enkä edes ajatellut sitä.
Petrkin joutui vaikeuksiin teini-iässä -
ja hänet otettiin huostaan.
Aiemmasta tuomiosta vapauduttuani -
menin naimisiin.
Mikä oli aiempi tuomiosi?
Törkeä vammantuottamus.
Montako kertaa olet ollut vankilassa?
13-vuotiaasta 18-vuotiaaksi.
Olin vapaana 1,5 vuotta -
ja sitten vankilassa 2,5 vuotta.
Mitä sinä teit 13-vuotiaana?
Isäni on alkoholisti -
ja hän tappeli minun ja äitini kanssa.
Tappelin paljon luokkakavereideni kanssa.
Tilanne meni siihen pisteeseen, että minut pantiin vankilaan.
Kun vapauduin 18-vuotiaana, isä hirtti itsensä,
ja aloin piikittää pervitiiniä.
Mursin yhden tyypin jalat -
ja jouduin taas vankilaan.
Vapaaksi päästyäni halusin muuttaa elämäni -
ja löysin tyttöystävän.
Kosin häntä.
Sitten hän petti minua.
Hakkasin jätkän, jonka kanssa hän petti.
Olen saanut neljä tuomiota ihmisten vahingoittamisesta.
Hän on ongelmainen mies.
Ongelmainen nuori mies. Hän on vasta 25-vuotias.
Hänellä on koko elämä edessään, jos hän pystyy -
voittamaan haasteensa.
Marek-parka on 22-vuotias -
ja hänestä näkee selvästi,
että hän pelkää tulevaisuuttaan.
Nämä miehet vapautuvat, ja sitten todellinen haaste alkaa.
Onko ohjelma toiminut?
Iltapäivällä minut ja sellikaverini -
lähetetään töihin vankilan puutarhaan.
Oletko rakentanut tämän koko polun?
En.
Tein tämän. -Selvä.
Ja tein tämän.
Työ vie ajatukset -
pois asioista, joita elämässä tapahtuu.
Siitä että on surullinen ja kaipaa perhettään.
Se on parempi psyykelle.
Olen tavannut jo monta vankia,
joiden elämän kristallimetamfetamiini on pilannut,
mutta en ketään sen valmistamisesta tuomittua.
Sitten juttelen vangille nimeltä Jakub.
Olin tavallaan yrittäjä.
Työni oli purkaa autoja -
eli minulla oli lupa tuoda maahan kemikaaleja,
joita sain ostaa virallisesti.
Miten olit tekemisissä pervitiinin kanssa?
Meitä oli 24 ihmistä,
ja me aiomme valmistaa 105 kiloa metamfetamiinia.
Se on iso määrä pervitiiniä.
Kuuluitteko te rikollisjärjestöön?
Toimitin heille kemikaalit, ja yksi kaveri hankki pillerit.
Ja me toimitimme -
kemikaalit ja pillerit viidelle valmistajalle.
He jakoivat ne keskenään.
Myin kemikaalit,
joista valmistetaan myös ilotulitteita,
enkä ajatellut että se on laitonta.
Mutta tiesit että myit ne -
rikollisjärjestölle, joka valmisti kristallia.
Mitä 105 kiloa pervitiiniä maksaa kadulla?
Neljä miljoonaa euroa.
Mitä ajattelet nyt siitä,
että sinunlaisesi miehet ovat vastuussa -
monien miesten ja naisten ahdingosta tässä maassa?
Mitä ajattelet, kun näet niitä miehiä vankilassa?
Ymmärrän, että täällä olevat ihmiset -
ovat menettäneet perheensä, rahansa ja työpaikkansa.
Huonoa metamfetamiinia käyttäneet -
menettivät hampaansa.
Me olimme ylpeitä että tarjosimme -
puhdasta ja laimentamatonta metamfetamiinia.
Onko tuo huumepussi?
On, huumepussi.
Onneksi siellä ei ole huumeita.
Huvittaako tuo sinua?
Tämä mies toimitti huumeita,
jotka pilasivat monta elämää, ja nauraa tyhjälle pussille.
En voi tietää, onko pussi oikeasti huumepussi -
vai onko Jakubilla vain huono huumorintaju.
Ilman suuria tuottajia -
huumetta ei olisi olemassa.
Huumeiden tuotanto jatkuu, kunnes viranomaiset -
pidättävät Jakubin kaltaiset miehet.
Hän ei ole tainnut ymmärtää merkittävää rooliaan -
pohjalle päätyvien ihmisten riippuvuudessa.
Hierarkkinen ero tulee aina säilymään -
huumeen valmistajien -
ja sellikaverieni Petrin,
Jakubin ja Marekin välillä.
He ovat haavoittuvia nuoria, jotka päätyvät käyttämään huumetta.
3. PÄIVÄ
Minulla on hilloa, teetä ja sämpylä.
Olen ehtinyt tuskin juoda teeni,
kun Petr valmistautuu jo johonkin.
Aamupalan jälkeen pitää siivota.
He tarkistavat onko pölyä.
Esimerkiksi ovien päällä,
tuoleilla, pöydällä -
tai kaappien alla. Onko joka paikka siivottu -
ja sängyt pedattu kunnolla.
He tarkistavat kaiken.
Entä jos pölyä löytyy?
He tekevät ilmoituksen. Jos niitä tehdään kolme,
saa "punaisen merkin" ja rajoituksia.
Nimenhuudon jälkeen -
osaston viisi hotovcia lähtevät saalistamaan.
He ovat hotovceja. -Hotovceja.
He tarkistavat, onko huone siisti.
Te ette pidä heistä. -Emme niin.
Jos me emme siivoa huonetta.
Eli hän raportoi vartijoille...
Eli vanki raportoi vartijoille, onko huone siisti vai ei?
Niin.
Ei ihme, että hänestä ei pidetä.
Ei niin.
Opin uutta joka päivä. Tässä ei ole kyse vain vankeudesta -
vaan järjestyksestä ja kurista.
Täällä on järjestys,
johon nämä miehet sopeutuvat -
tai heidät erotetaan ohjelmasta tai heitä rangaistaan.
Elämä osastolla ei onneksi ole vain sääntöjä ja siivoamista.
Vangit saavat stressiä ja väkivaltaa vähentävää terapiaa,
kuten vangin pitämiä joogatunteja.
Tunnilla oli paljon väkeä ja murinaa ja ähinää.
Tämäkö?
Ensimmäisenä päivänäni tapaamani hotovec Mates -
on jo suorittanut huumeohjelman,
ja haluan tietää, kuinka se auttoi häntä.
Hän huolehtii vankilan trooppisista kaloista.
Osaatko varastaa bensaa?
Osaan. -Osaatko?
Osaan, mutta en tee sitä.
Olen hyvä varastamaan bensaa. Näytän sinulle.
Ja nyt tämä käsi.
Tämä käsi. -Selvä.
Varo, että et imaise kalaa.
Päästä irti.
Miten päädyit ohjelmaan ja miksi?
Aina kun käytän huumeita,
alan varastaa, ajaa ilman ajokorttia -
ja paeta poliisia.
Sama juttu joka kerta.
Koska käytit viimeksi?
En ole käyttänyt vankilaan joutumisen jälkeen.
Suhtaudun ohjelmaan vakavasti.
Lähinnä perheeni, poikani -
ja tyttöystäväni takia, joka uskoo minuun yhä,
vaikka olen parantumaton, kuten äitini sanoi.
Olen vankilassa, koska minua rangaistiin käytökseni takia.
Ohjelman avulla yritetään päästä eroon huumeista,
mutta mitä muuta hyötyä siitä on?
Suurin hyöty on,
että he yrittävät oikeasti auttaa ja tekevät töitä vankien kanssa.
Asiantuntijat, psykologit ja terapeutit -
huolehtivat jokaisesta vangista -
ja ratkovat heidän ongelmiaan.
Jos katsoo vankilan muita osastoja,
siellä ei tiedetä muuta kuin huumeet.
Ne ovat läsnä joka päivä.
Vangit piikittävät ja tekevät mitä vain huumeiden eteen.
He eivät välitä, mitä tapahtuu viikon tai kahden päästä -
tai vapautumisen jälkeen. He välittävät vain nykyhetkestä.
Hotovcit ovat suorittaneet ohjelman,
jota Petr ja muut suorittavat.
He ovat onnistuneet ja heidät on palkittu -
luottovangin rooleilla.
Se on aika fiksua siinä mielessä,
että nämä miehet saavat vastuuta,
jota heillä ei ole koskaan ollut.
Se on mielenkiintoista, koska se on ponnahduslauta,
jonka avulla he voivat jättää pervitiinin käytön -
ja ehkä rikollisen seuran.
Hän on onnistunut siinä toistaiseksi,
mutta oikea haaste alkaa, kun hän vapautuu.
Ovat vangit hotovceja tai eivät,
kaikki osastoni vangit -
saavat olla tunnin päivässä ulkoilupihalla.
Anna mennä.
Minäkö? -Sinä.
Hyvä!
Anna mennä.
Vedä!
Anna mennä!
Harjoituksen puutetta.
Pihaa ympäröivät sellien ikkunat,
ja huomaan jotain epäilyttävää.
Tuolla on naru, joka menee sellistä toiseen.
Niinkö tavaraa liikutellaan?
Kahvia. Tupakkaa. -Mitä tahansa.
Huumeita.
Selvä.
Tuolla näyttää tapahtuvan sellaista parhaillaan.
Haluan kuulla Marekilta lisää siitä,
millaista taistelu kristallimetamfetamiinia vastaan on.
Olen kokeillut melkein kaikkea.
Se on monikäyttöinen huume.
Amfetamiinipäissään ei syö eikä nuku.
Nauttii vain.
Se on vahvempi kuin minä.
Sitä ei pääse pakoon. Se tapahtuu, kun se tapahtuu.
Täytyy olla valmis siihen,
että mokaa taas kaiken -
ja pitää aloittaa alusta.
He sanoivat, että pervitiinistä saa parhaan olon,
mutta se on surullinen juttu.
Tuntuu, että tämän 22-vuotiaan miehen kohtalo -
on vapautua vankilasta ja jatkaa huumeiden käyttöä.
En olisi yllättynyt, jos jotkut vangit käyttävät yhä -
ja hämäävät viranomaisia.
Se panee miettimään, mitä voi tehdä.
4. PÄIVÄ
Vankilan henkilökunta kertoo, että yli 1 300 vangin huumetesteissä -
vain viisi prosenttia antoi positiivisen näytteen.
Sekin määrä on suurempi kuin he haluaisivat,
mutta olen kuullut vangeilta paljon tarinoita -
huumeista vankilan muilla osastoilla.
Niinpä poistun tänään -
huumeosastolta selvittääkseni asian itse.
Minut määrättiin vankilan tehtaalle,
missä 300 vankia valmistaa kävelysiltoja ja portaita -
yksityiselle yritykselle puolella Tšekin minimipalkasta.
Tapaan tehtaassa Larryn, joka kärsii tuomiota varkaudesta.
Tämäkö on sinun työsi? -Niin.
Selvä.
Leikkaan metallisuikaleita,
ja nämä suikaleet ja nämä levyt kiinnitetään yhteen.
Sinä leikkaat ne tällaisiksi.
Niin.
Ja ne puristetaan yhteen.
Niin ja tuolla on...
Valmis tuote. -Niin.
Ja saat 8 500 korunaa kuussa tästä.
Se ei ole kovin paljon. -Se on parempi kuin ei mitään.
Kun työntekijät pääsevät tauolle,
voin arvioida huumeongelman laajuutta -
täällä vankilan pääosastolla.
Olen kuullut, että tässä vankilassa on huumeongelma.
Varsinkin pervitiini on vakava ongelma.
Oletteko te huumeidenkäyttäjiä?
Käytän huumeita, mutta en ole koukussa.
Nauratteko te, koska hän on koukussa?
Miksi he nauravat sinulle, Michal?
En tiedä. He ovat narkkareita.
Oletteko tekin narkkareita?
Joskus.
Joskus? Vähän pervitiiniä?
Me olemme tšekkejä, ja pervitiini on osa kulttuuria.
Se on surullista, mutta niin se menee.
Se on meidän kulttuurimme.
Vai mitä, Michal? -Niin on.
Mikä teidän tilanteenne on tässä huumeiden ja rikosten syklissä?
Onko vankila muuttanut teitä ja sitä mitä te teette vapaudessa?
Ja mitä te aiotte tehdä,
kun pääsette taas vapaaksi?
Vankila ei auta meitä siinä, ja me jatkamme käyttöä.
Ne käyttävät, jotka tykkäävät siitä. Miksi valehdella?
Olet vihdoin rehellinen.
Tuota rehellisempi ei voi olla.
Kiitos rehellisyydestä.
Nämä miehet näyttävät hyväksyneen,
että he eivät pysy erossa huumeista vapaudessa.
Niille, jotka haluavat muuttaa elämänsä,
vankila tarjoaa ammatillista koulutusta -
monissa eri taidoissa.
Me olemme vankilan ammattikoulun tiloissa.
Näissä verstaissa tarjotaan erikoistumiskoulutusta.
Tämä on sinun työpisteesi.
Tämäkö?
Me seuraamme tätä piirustusta.
Tässä koulussa vangit voivat oppia poraamista, hitsaamista -
ja piirustusten lukemista.
Eli he voivat käyttää näitä taitoja vapaudessa.
He ovat päteviä tekemään töitä.
Mikä on nimesi?
Antony. -Antony.
Näin.
Näinkö? -Niin.
Teenkö tämän oikein?
Teet.
Kauanko olet ollut vankilassa?
Tämä on neljäs vuoteni.
Drogy.
Huumeet.
Myitkö huumeita vai käytitkö?
En, valmistin niitä.
Montako kertaa olet ollut vankilassa?
Neljä kertaa.
Mistä olit vankilassa kolmella muulla kerralla?
Huumeista myös.
Huumeiden valmistamisesta taas?
Niin.
Eli olet ollut tässä verstaassa kaksi vuotta.
Onko se auttanut sinua?
Jonkin verran.
Kuinka se auttaa?
Ensinnäkin aika kuluu nopeammin.
Ja saa kokea jotain uutta. En ole koskaan tehnyt töitä.
Eli tämä on tavallaan hauskaa.
Mikä tahansa uusi taito on työkalu -
sitä varten, kun pääsee pois vankilasta -
ja yrittää saada työpaikan.
Vankilan pitäisi opettaa vangeille uusia taitoja.
Se tarjoaa heille jotain, mitä heillä ei ollut elämässään -
ja se voi olla vain hyvä asia.
5. PÄIVÄ
Tänään vaihdan puolta -
ja vietän aikaa vartijoiden kanssa.
He haluavat näyttää minulle -
ponnistelunsa huumeiden pitämiseksi pois vankilasta.
Mihin minä menen nyt? Tapaan koiran,
joka tutkii vankien perheiden vankilaan -
lähettämät paketit.
Mitä koira oikein etsii?
Opiaatteja. Huumeita.
Pervitiiniä, heroiinia, marijuanaa.
Onko turvallista tulla sisälle?
Selvä.
Hei.
Koira on tehokkain työkalu, joka meillä on.
Se löytää asioita, joita me emme löydä -
röntgenlaitteella tai muuten.
Tämä posti saapui tänään.
Koira tutkii sen ennen muuta tarkastusta -
ja postin jakamista vangeille.
Tarvitaan enemmän kuin huumekoira pitämään huumeet pois -
näin isosta vankilasta.
Vartijoilla on tänään mellakkaharjoitus.
He näyttävän olevan valmiita tositoimiin.
Heidän pitää olla valmiita ongelmiin vankilassa,
jossa on yli 1 000 vankia.
Esitän tänään väkivaltaista vankia.
Se muistuttaa omasta vankila-ajastani -
ja siitä millaista on kohdata musertava voima.
Voi helvetti.
Koira kaatoi maahan viimeisen mellakoijani.
Ei ole väliä, miten iso ja kova on ja kuinka paljon kamppailee vastaan.
He ovat isompia ja vahvempia ja nujertavat vangin.
Kun olin oikeasti vankilassa,
minut lähetettiin eristykseen -
lukemattomia kertoja.
Täällä Plzeňissä eristys on vilkas paikka.
Portaikko on kapea, eli ole varovainen.
Tämä on pahin paikka,
johon vankilassa voi joutua.
Montako selliä teillä on käytössä -
ongelmavangeille?
32 selliä.
Ovatko ne kaikki nyt täynnä?
Valtaosa on.
Kurkataan tänne.
Tule.
Tänne mahtuu kaksi vankia.
Kyllä, kaksi vankia.
Auttaako vankien rankaiseminen tällä tavalla?
Auttaako se vankipopulaation hallinnassa?
Ongelmavangit ymmärtävät, että he ovat tehneet jotain väärää.
Kun he palaavat selliinsä -
omalle osastolleen, he ovat oppineet läksynsä.
Ja käyttäytyvät kunnolla.
Mikä on pisin aika,
joksi vangin voi lähettää eristykseen?
Se riippuu siitä, mitä vanki on tehnyt.
Pisin aika voi olla 28 päivää.
Tuo on karu totuus siitä, miten eristysvankeja rangaistaan.
Tiedän sen, koska olen viettänyt 28 päivää -
yksin tällaisissa eristysselleissä ilman oikeuksia.
Tiedän, miten rankkaa on selvitä yksi päivä -
saati sitten 28 päivää.
Rauhoitu.
Saanko puhua kenellekään täällä?
Kysyä millaista täällä on,
mitä he tekivät ja ovatko he oppineet läksynsä?
Se ei ole valitettavasti mahdollista.
Täällä on joku toinen vartija,
joka kieltää puhumasta vangeille kuin hänellä olisi salattavaa.
Onko vanki, joka viettää -
tässä sellissä 23 tuntia päivästä, oppinut läksynsä?
Haluan tietää vain sen,
mutta ilmapiiri ja dynamiikka on muuttunut.
Tunnelma ei ole iloinen, eli on parasta lähteä.
Lähdetäänkö?
Lähdetään.
Huumesiivessä näkyy -
hyvin erilainen puoli järjestelmästä.
Jotkut vangit joihin olen tutustunut -
ovat ryhmäterapiassa, joka valmistaa heitä -
kohtaamaan demoninsa, kun he vapautuvat.
Voin ratkaista nämä asiat, jos teen sen itseni takia.
Saan olla surullinen, vihainen ja pois tasapainosta.
Minulla on oikeus tähän. Ihmisellä on oikeus taistella.
Tiedän, että minulla on sisäistä voimaa.
Voin luottaa siihen,
eikä minun tarvitse käyttää päihteitä.
Mitä alkoholiin tulee,
se voi olla lääke tiettyyn pisteeseen asti.
Jos joku on...
Vaarini otti lasillisen luumubrandya joka aamu.
Se on OK, mutta alkoholistin pitäisi...
Hänen ei pitäisi juoda. Uhkapelurin ei pitäisi pelata,
eikä huumeaddiktin pitäisi...
En halunnut mennä lähelle ihmisiä, pitää hauskaa ja nauraa.
Halusin vetää kännit, olla kotona -
ja katsoa videota häistäni.
Kidutit itseäsi tahallasi. -Totta. Pidin siitä.
Pidin siitä.
Tällainen terapia voi auttaa vankeja voittamaan riippuvuuden,
mutta löydän sellistä nuorimman sellitoverini Marekin.
Kuinka pitkä tuomio sinulla olikaan?
Olen ollut täällä 2,5 vuotta ja neljä vuotta on jäljellä.
Eli sinun pitää istua 6,5 vuotta.
Tuomiosi on 6,5 vuotta.
On mahdollista, että tuomion puolivälissä,
eli kolmen vuoden jälkeen, voin pyytää pääsyä ehdonalaiseen.
Luuletko, että pääset?
En usko.
Miksi?
Olen huolissani,
että en pysty vielä lopettamaan käyttämistä.
Tämän pitäisi olla huumeeton osasto.
Huumeet löytävät tiensä joka paikkaan.
Ne pääsevät kaikkialle.
Tällainen osasto -
on auttanut vähentämään näiden vankien riippuvuutta,
mutta jos on käyttänyt huumeita -
nuoresta asti ja ne ovat ottaneet vallan elämässä,
vankila on haastavimpia paikkoja luopua niistä.
6. PÄIVÄ
Tänään on viimeinen päiväni Plzeňin vankilassa.
Kaikesta kokemastaan huolimatta sellikaverini Petr -
on vaikuttanut rauhalliselta ja tuntuu aidosti päättäneen -
päästä eroon riippuvuudestaan.
Jokin antaa hänelle voimaa,
jota monilla kristallimetamfetamiinivangeilla ei ole.
On sunnuntai-iltapäivä, ja sellikaverini Petr -
kutsui minut jumalanpalvelukseen.
Miten menee?
Vankilassa on se hyvä puoli,
että täällä on paljon aikaa kehittää itseään.
Täällä synti päättyy ja kärsimys häviää.
Aamen. -Aamen.
Onko teillä ennen Jumalan sanaa -
rukous sydämessänne,
lyhyt kiitos Jumalalle tai jotain?
Rakas Jumala, haluaisin kiittää pappia,
koska hänen ansiostaan olen herännyt, nähnyt Jumalan -
ja uskonut.
Suojele perhettäni, äitiäni ja kaikkia maailman ihmisiä.
Suojele kaikkia, jotka ansaitsevat sen.
Rakastan sinua ainoana herranani ja kunnioitan sinua. Aamen.
Aamen.
-Aamen.
Kiitos jokaisesta päivästä, Jeesus.
Kiitos kaikesta, mitä teet eteemme.
Ja kiitos että olet täällä kanssamme.
Aamen. -Aamen.
Miltä tuntuu, kun tulet pois tuolta?
Miltä sinusta tuntuu jumalanpalveluksen jälkeen?
Se on tosi voimaannuttavaa.
Tunnen itseni vahvaksi.
Ihminen on onnellisempi, kun joku rakastaa häntä.
Joillakin ei ole rakkautta tai perhettä.
Me tarvitsemme rakkautta. Me olemme ihmisiä.
Tämä on minun rakkauteni.
Selvä.
On aika hyvästellä -
kaikki kolme sellitoveriani.
Kiitos, kun teitte oloni tervetulleeksi.
Olin teidän asemassanne teidän iässänne,
pääsin vapaaksi ja löysin erilaisen tarkoituksen.
Löysin erilaisen elämän.
Sinäkin pystyt siihen.
Kuulostaa että haluat sitä, Petr.
Saan vaikutelman,
että sinä oikeasti haluat päästä vapaaksi.
Näen sinusta, että olet päättäväinen.
Sinun pitäisi pystyä saavuttamaan se.
Marek ja Jakub.
Teilläkin on mahdollisuus, jos oikeasti haluatte.
Me kiitämme sinua.
Tämä oli upea kokemus. Sinua tulee ikävä.
Muistutit minua siitä, millaista on olla vapaana.
Olen surullinen kun lähdet.
Onnea matkaan. -Kiitos.
Onnea, Marek.
Onnea, Petr.
Pitäkää huoli itsestänne.
Tämä on vaikeaa koska he ovat nuoria. Kun katsoo pientä Marekia,
hänen pehmonallesilmänsä katsovat minua epätoivoisina.
Olen kovapintainen kaveri,
mutta yhtä pehmeä kuin kuka tahansa,
joka katsoo toista ihmistä,
varsinkin nuorta, jolla ei ole ollut mahdollisuuksia.
Mietin, mitä muuta voimme tehdä.
Haluan tarttua hänen käteensä ja sanoa:
"Seuraa minua. Näytän sinulle oikean suunnan."
Haluan ennen lähtöäni tavata Plzeňin vankilan johtajan,
eversti Pavel Kopačkan.
Kuinka iso ongelma huumeet ovat vankilassanne?
Ne ovat ongelma jokaisessa vankilassa maailmassa,
koska huumeiden tuominen vankilaan -
on paljon helpompaa kuin isompien esineiden.
Me teemme testejä, ja jos joku käyttää huumeita -
tai riippuvuutta aiheuttavia aineita,
me yleensä rankaisemme häntä -
ankarimmalla rangaistuksella, jonka me voimme antaa.
Huumeiden käyttäminen on vakavimpia rikkomuksia,
jonka vanki voi tehdä.
Mikä logiikka on ohjelmassa -
sillä osastolla, johon minä menin?
Miksi järjestelmä on niin ankara?
Järjestelmä on luotu tällaiseksi,
jotta vangit tottuvat tiettyihin tapoihin.
Jos he ovat riippuvaisia, heidän täytyy -
meidän mielestämme opetella itsehillintää.
Oppia käyttäytymään -
ja he voivat tehdä sen noudattamalla sääntöjä.
Uskotteko, että saavutatte tavoitteet -
riippuvuuden vähentämisestä vankilassanne?
Meidän tietojemme perusteella -
me voimme sanoa,
että ohjelman suorittaneista -
kaksi kolmasosaa ei palaa vankilaan.
Kiitos paljon ajastanne.
Tällä vankilalla on suuri haaste vangeissa,
jotka kärsivät pahoista riippuvuusongelmista.
Usein pervitiiniin, eli kristallimetamfetamiiniin.
Näin silti myös positiivisia aloitteita.
Joillekin vangeille tarjotaan -
kuria ja järjestystä elämään,
mutta vankien enemmistön eteen -
täytyy mielestäni tehdä enemmän.